नई दिल्ली एजेंसी : भारत की अग्रणी महिला बैडमिंटन खिलाड़ी सायना नेहवाल एक आसान जीत के साथ 250,000 डॉलर इनामी इंडिया ओपन सुपर सीरीज टूर्नामेंट के महिला एकल वर्ग के क्वार्टर फाइनल में पहुंच गईं। सायना ने पिछले 18 महिनों में कोई बड़ा खिताब नहीं जीता है। टूर्नामेंट की आठवीं वरीय खिलाड़ी सायना ने सिरी फोर्ट खेल परिसर में खेले जा रहे दूसरे दौर के मुकाबले में थाईलैंड की नातचा सायेंगचोते को 21-15, 21-12 से हराया। सायना ने यह मुकाबला 35 मिनटों में जीता। अगले दौर में सायना का मुकाबला विश्व की दूसरी और टूनार्मेंट की तीसरी वरीय खिलाड़ी चीन की यिहान वांग से होगा। वांग ने दूसरे दौर में जापान की शिजुका उचिदा को 21.8ए 13.21ए 21.12 से हराया।
awa_Deva